Augalinis pienas

Augalinis pienas – grupė į pieną panašių gėrimų, daromų iš augalų sėklų. Jis gaminamas dėl skonio ar maistinių savybių, taip pat ir siekiant pakeisti karvių ar kitų gyvūnų pieną tarp jam alergiškų arba veganišką mitybą pasirinkusių žmonių. Augalinis pienas naudojamas kaip atskiras gėrimas, valgių sudėtinė dalis, iš jo gaminama augalinė varškė, sūris, jogurtas, grietinė, ledai ir kiti produktai.

Paprastai augalinis pienas daromas sėklas išbrinkinus, jas smulkiai sumalus su vandeniu ir iš gauto skysčio nukošus tirščius. Siekiant pagerinti skonį, papildomai dedama cukraus, druskos, kitokių priedų.

Augalinio pieno gamyba turi ilgą istoriją. Pavyzdžiui, sojų pienas minimas I a. kinų raštuose,History of Soymilk and Dairy-like Soymilk Products, SoyInfo Center migdolų pienas – viduramžių Europos receptų knygose.Oxford Symposium on Food & Cookery, 1986: The Cooking Medium. Oxford Symposium, 1987, p. 70 Vienu iš Lietuvos tradicinių valgių laikomas aguonų pienas.

Daugelyje šalių pastebimas augalinio pieno populiarėjimas. 2011 m. duomenimis, JAV šių gėrimų rinka siekė 1,3 mlrd. dolerių,Plant-based Milk Market Grows as Dairy Consumption Drops in the U.S., One Green Planet, 2012-01-20 jos plėtra užfiksuojama ir Europoje.Retailers Increase Shelf-Space to Meet Growing Demand for Non-Dairy Drinks , Organic Monitor, 2005 Pačios populiariausios augalinio pieno rūšys yra gaminamos iš sojų, ryžių, migdolų, avižų.

 Rūšys 

 Pienas, gaminamas iš grūdų: avižų, ryžių.
 Iš ankštinių: sojų, lubinų, žemės riešutų.
 Iš riešutų: migdolų, kokosų, lazdynų.
 Kiti: aguonų, sezamų, kanapių, saulėgrąžų.

 Gamintojai 

 Alpro
 Oatly
 Vitasoy
 Plamil

 Šaltiniai